ජාත්‍යන්තර මූල්‍ය අරමුදලේ සහ ලෝක බැංකුවේ 2014 සැසිවාරය අමෙරිකාවේ වොෂිංටන් නුවරදී අද (7) ආරම්භ වෙයි.එම සැසිවාරය සඳහා ශ්‍රී ලංකාව නියෝජනය කරමින් ජාත්‍යන්තර මූල්‍ය සහයෝගීතාවය පිළිබඳ ජ්‍යෙෂ්ඨ ඇමැති සහ මුදල් හා ක්‍රමසම්පාදන නියෝජ්‍ය ඇමැති ආචාර්ය සරත් අමුණුගම මහතා සහභාගි වන අතර ඒ වෙනුවෙන් ඇමැතිවරයා අද (07) ඇමෙරිකාවේ වොෂිංටන් නුවර බලා පිටත්ව යාමට නියමිතයි.එළඹෙන 16 දා දක්වා එම සමුළුව පැවැත්වෙන අතර එය අතරතුර ආචාර්ය සරත් අමුණුගම මහතා විදෙස් රටවල් රැසක නායකයන් සහ ජාත්‍යන්තර මූල්‍ය අරමුදලේ සහ ලෝක බැංකුවේ ප්‍රධානීන් හමුවී සාකච්ඡා කරන බව මුදල් හා ක්‍රමසම්පාදන අමාත්‍යාංශය පවසයි.ශ්‍රී ලංකාවේ සිදුවන සංවර්ධනයේ ප්‍රගතිය මෙන්ම උතුරු හා නැඟෙනහිර ක්‍රියාත්මක වන වැඩසටහන් සම්බන්ධයෙන් මෙහිදී සාකච්ඡා කරන බවද ඒ ඒ මූල්‍ය ආයතනයන්ගෙන් ශ්‍රී ලංකාවට ලැබෙන ණය ආධාර මෙන්ම ඒ මඟින් සිදුවන රටේ සංවර්ධන කටයුතුවලට ප්‍රගතිය සම්බන්ධයෙන්ද අවධානය යොමු කරනු ඇත..